“โซนี่” เผยกำไรไตรมาส 2 แตะ 8 หมื่นล้านเยน พุ่งเกือบ 4 เท่า! - FINNOMENA
โซนี่ บริษัทยักษ์ใหญ่สัญชาติญี่ปุ่นเปิดเผยกำไรสุทธิไตรมาส 2/2560 อยู่ที่ 8.087 หมื่นล้านเยนเพิ่มขึ้นเกือบ 4 เท่า เมื่อเทียบกับช่วงเดียวกันของปีก่อน โดยได้แรงหนุนจากการฟื้นตัวของธุรกิจเซมิคอนดักเตอร์ ชิ้นส่วนสมาร์ทโฟน กล้องถ่ายรูป และธุรกิจเกม
2 ส.ค. 2560

โซนี่ บริษัทยักษ์ใหญ่สัญชาติญี่ปุ่นเปิดเผยกำไรสุทธิไตรมาส 2/2560 อยู่ที่ 8.087 หมื่นล้านเยนเพิ่มขึ้นเกือบ 4 เท่า เมื่อเทียบกับช่วงเดียวกันของปีก่อน โดยได้แรงหนุนจากการฟื้นตัวของธุรกิจเซมิคอนดักเตอร์ ชิ้นส่วนสมาร์ทโฟน กล้องถ่ายรูป และธุรกิจเกม
ส่วนกำไรจากการดำเนินงานในไตรมาสนี้เพิ่มขึ้นเกือบ 3 เท่าตัวอยู่ที่ 1.57 แสนล้านเยน จากยอดขายที่พุ่งถึง 15.2 เปอร์เซ็นต์ มาอยู่ที่ 1.86 ล้านล้านเยน
ทั้งนี้ โซนี่ได้ปรับเพิ่มคาดการณ์ยอดขายตลอดปีงบการเงิน 2560 ซึ่งจะสิ้นสุดในเดือนมี.ค. ปีหน้า ไว้ที่ 8.3 ล้านล้านเยน จากระดับ 8 ล้านล้านเยนที่เคยประมาณการไว้ก่อนหน้านี้ โดยคาดว่าค่าเงินเยนที่อ่อนตัวลงจะช่วยกระตุ้นการส่งออก
นอกจากนี้ ทางบริษัทได้คงคาดการณ์กำไรสุทธิไว้ที่ 2.55 แสนล้านเยนในปีงบการเงิน 2560 ซึ่งสูงกว่าปีงบการเงินปีที่แล้วถึง 3 เท่า และคาดว่ากำไรจากการดำเนินงานจะปรับตัวสูงขึ้น 73.2% สู่ระดับ 5 แสนล้านเยน ซึ่งสูงสุดในรอบเกือบ 20 ปี
ที่มา : http://www.ryt9.com/s/iq29/2687148
FINNOMENA Hot News Digest
คือการนำข่าวเรื่องการเงินการลงทุนที่สำคัญ ๆ ในแต่ละวัน มาทำการย่อย (digest) ให้เข้าใจง่าย ๆ รวมถึงอธิบายถึงผลที่อาจจะเกิดขึ้นจากเรื่องดังกล่าว โดยทีมงาน FINNOMENA เพื่อให้นักลงทุนได้เสริมความเข้าใจในข่าวสารต่าง ๆ ได้ดีขึ้น และเรียนรู้ที่จะวิเคราะห์เรื่องราวต่าง ๆ ได้ด้วยตัวเอง
แท็ก:
แชร์บทความ: